Roland Garros

Roland Garros (ili "Otvoreno prvenstvo Francuske Roland Garros" fra. Internationaux de France de Roland-Garros) ime je teniskog turnira u Parizu, koji spada u seriju Grand Slam turnira 

Tradicionalno se održava između sredine maja i ranog juna u Parizu, Francuska. Drugi je Grand Slam u sezoni (poslije Australian Opena, a prije Wimbledona).

Roland Garros je kao turnir počeo djelovati na državnoj razini 1891. godine. 1925. godine, turnir je postao međunarodni. Natjecanje se održavalo na travnatoj površini na jednom od dva stadiona: Racing Club de France ili Stade Français. 

Za potrebe Davis Cupa 1928., novi teniski stadion je izrađen na lokaciji zvanoj Porte d’Auteuil. Taj stadion je imao dva terena, Stade Roland Garros (nazvan po francuskom pilotu iz prvog svjetskog rata), i Philippe Chatrier. Oba terena su imali zemljanu površinu. Razlika u površinama se očituje u odskoku teniske loptice, njenoj brzini (loptice su sporije), mogućnosti provjere tragova loptice i sl. I danas se ovaj turnir odigrava na zemljanoj površini.

Ta sporost zemljane površine za posljedicu ima specijaliziranje pojedinih igrača za isključivo takvu površinu (pogotovo Južnoamerikanci). Brojne teniske legende (kao Pete Sampras) su osvojile sve Grand Slamove na brzim podlogama, samo ne Roland Garros. 13 od zadnjih 17 osvajača Roland Garrosa nije osvojilo nijedan drugi Grand Slam.

Kod ženskog tenisa, stvar je slična. Lindsay Davenport je 1997. samo Roland Garros nedostajao da popuni sve Grand Slamove u jednoj sezoni. Martini Hingis također nije pošlo "za reketom" uzeti titulu pobjednice ovoga turnira. 

1968. godine, Roland Garros je postao prvi Grand Slam koji je postao otvoren (na njemu su mogli nastupati i amateri i profesionalci). Od 2006., Roland Garros je izjednačio nagradni fond i za žene i za muškarce. Kod svih velikih turnira, još samo Wimbledon diskriminira žene, te se otvorila još i danas otvorena polemika o izjednačavanju fonda.

Rekordi i zapaženi osvajači 

Najviše titula od 1925. kod muškaraca:
 Sva natjecanja: Rafael Nadal (14 pojedinačno)
 Pojedinačno: Rafael Nadal, Španjolska, 14
 Najviše titula zaredom pojedinačno: Rafael Nadal, 5
 Parovi: Roy Emerson Australija, 6

Najviše titula od 1925. kod žena:

 Sva natjecanja: Margaret Smith Court (Australija), 13 titula (5 pojedinačno, 4 u parovima, 4 u miješanim parovima)
 Pojedinačno: Chris Evert (SAD), 7
 Najviše titula zaredom pojedinačno: Helen Willis Moody (SAD), Hilde Sperling (Njemačka) i Monika Seleš, Jugoslavija|SAD, 3
 Parovi: Martina Navratilova, Čehoslovačka|SAD, 7

Najmlađi pojedinačni osvajači:

 Kod muškaraca: Michael Chang (1989.): 19 godina i 3 mjeseca
 Kod žena: Monica Seles (1990.): 16 godina i 6 mjeseci 

Najstariji pojedinačni osvajači:

 Kod muškaraca: Andrés Gimeno (1972.); 34 godine i 10 mjeseci
 Kod žena: Chris Evert (1986.): 31 godina i 5 mjeseci

Branitelji naslova od 2005. godine:

 Kod muškaraca: Rafael Nadal
 Kod žena: Justine Henin-Hardenne

Posljednji francuski prvaci:

Last French singles champions:
 Kod muškaraca: Yannick Noah (1983.)
 Kod žena: Mary Pierce (2000.)

Povezano 
 Popis pobjednika Roland Garrosa - pojedinačna konkurencija
 ATP
 Wimbledon
 Davis Cup
 Australian Open
 US Open

Vanjske veze 

 French Open - Službena stranica
 Roland Garros na France2 - na francuskom 
 Satelitska slika terena (Google Maps)

 
Teniski turniri
Tenis u Francuskoj
Sport u Parizu